হৰ্হে লুইছ বৰ্হেছ

হৰ্হে লুইছ বৰ্হেছ (স্পেনিছ: Jorge Luis Borges, জন্মঃ ২৪ আগষ্ট ১৮৯৯ – মৃত্যুঃ ১৪ জুন ১৯৮৬) এগৰাকী বিশিষ্ট আৰ্জেণ্টাইন লেখক, কবি, প্ৰবন্ধকাৰ আৰু ভাবুক ব্যক্তি আছিল। তেওঁৰ সৃষ্টিত চেতনা, বাস্তৱতা, সময়, অসীমতা, পৰিচয় আদি বিষয়বোৰ গভীৰ দাৰ্শনিক দৃষ্টিৰে প্ৰকাশ পাইছে।

 জীৱন 
হৰ্হে লুইছ বৰ্হেছৰ জন্ম আৰ্জেণ্টিনাৰ বুয়েনছ আয়ৰ্ছত হৈছিল। তেওঁৰ পৰিয়াল বৌদ্ধিক পৰিৱেশৰ সৈতে জড়িত আছিল। কৈশোৰতে তেওঁ ইংৰাজী আৰু স্পেনিছ সাহিত্য পঢ়িবলৈ আৰম্ভ কৰে। Borges, Jorge Luis. Autobiographical Notes. The New Yorker, 1970.

১৯১৪ চনত তেওঁৰ পৰিয়াল ইউৰোপলৈ গ’ল আৰু তেওঁ ছুইজাৰলেণ্ডৰ জেনেৱাত শিক্ষা গ্ৰহণ কৰে। পিছত স্পেইনতো থাকি কিছু সময় কাটালে। 

 সাহিত্যিক জীৱন 
বৰ্হেছৰ প্ৰথম কাব্যগ্ৰন্থ Fervor de Buenos Aires (১৯২৩) বুয়েনছ আয়ৰ্ছলৈ উভতি আহাৰ পিছতেই প্ৰকাশিত হয়। Bloom, Harold (ed.). Jorge Luis Borges. Chelsea House, 2003.

তেওঁ মূলতঃ গল্প আৰু প্ৰবন্ধৰ মাধ্যমত সাহিত্যক এক নতুন দিশ দিছিল। তেওঁৰ বেছি পৰিচিত কিতাপ Ficciones (১৯৪৪) আৰু El Aleph (১৯৪৯)। এইবোৰত বাস্তৱতা আৰু কল্পনাৰ সীমা ঘূলাই দিয়া হৈছে। Borges, Jorge Luis. Ficciones. Grove Press, 1962.

 দাৰ্শনিক আৰু শৈলী 
তেওঁৰ ৰচনাত দৰ্শন, গণিত, ধৰ্ম, বিজ্ঞান আৰু গ্ৰন্থাগাৰৰ ধাৰণা প্ৰায়ে দেখা যায়। পুথিভঁৰালৰ অসীমতা, দাপোন, ভুল বুজাবুজি, স্বপ্ন—এইবোৰ তেওঁৰ প্ৰিয় থীম আছিল। Williamson, Edwin. Borges: A Life. Viking, 2004.

 চহৰ আৰু সময়ৰ সৈতে সম্পৰ্ক 
বৰ্হেছৰ বুয়েনছ আয়ৰ্ছ প্ৰেম সুস্পষ্ট। তেওঁ কয়, ‘‘এটা চহৰ মই সৃষ্টি কৰিছোঁ যি বাস্তৱ চহৰটোকো ছাপ মাৰিছে। ’’ Borges, Jorge Luis. Selected Non-Fictions. Penguin, 2000.

 পুৰস্কাৰ আৰু স্বীকৃতি 
বৰ্হেছৰ সাহিত্যক বহুল স্বীকৃতি দিয়া হৈছিল। যদিও তেওঁ কেতিয়াও নোবেল পুৰস্কাৰ লাভ কৰা নাছিল, তেওঁৰ নাম বহুতোবাৰ মনোনয়নৰ তালিকাত আছিল। The Nobel Prize Archive, nobelprize.org

 মৃত্যুৰ পিছৰ প্ৰভাব 
১৯৮৬ চনত ছুইজাৰলেণ্ডৰ জেনেৱাত বৰ্হেছৰ মৃত্যু হয়। মৃত্যুৰ পিছতো তেওঁ বিশ্ব সাহিত্যত অন্যতম প্ৰভাৱশালী ব্যক্তিত্ব হিচাপে গণ্য। তেওঁৰ ধাৰণাসমূহ কনিষ্ঠ সাহিত্যিক, দাৰ্শনিক, আৰু তথ্যবিজ্ঞানীক প্ৰভাৱিত কৰিছে। Genette, Gérard. Narrative Discourse. Cornell University Press, 1980.

 বাহ্যিক সংযোগ 
 Encyclopaedia Britannica: Jorge Luis Borges
 Jorge Luis Borges Nobel Nomination Data

তথ্যসূত্ৰ

শ্ৰেণী:সাহিত্যিক
শ্ৰেণী:কবি
শ্ৰেণী:প্ৰবন্ধকাৰ
শ্ৰেণী:গল্পকাৰ